
RAPORT DE SPECIALITATE
privind modificarea Hotărârii Consiliului Local nr. 274/21.05.2019 de aprobarea cererii de finantare „Regenerare fizică, economică şi socială a zonei urbane marginalizate din cartierul Ronaţ Timişoara - Construire centru multifuncţional” si a cheltuielilor aferente,  cu modificarile ulterioare 



Având în vedere Expunerea de motive nr. SC2019-                                       a Primarului Municipiului Timişoara şi Proiectul de hotărâre privind privind modificarea Hotărârii Consiliului Local nr. 274/21.05.2019 de aprobarea cererii de finantare „Regenerare fizică, economică şi socială a zonei urbane marginalizate din cartierul Ronaţ Timişoara - Construire centru multifuncţional” si a cheltuielilor aferente,  cu modificarile ulterioare ,  prin care se propun:

· Se modifică art. 2 al Hotărârii Consiliului Local nr. 274/21.05.2019, cu modificările  ulterioare, după cum urmează: „Se aprobă valoarea totală a proiectului „Regenerare fizică, economică şi socială a zonei urbane marginalizate din cartierul Ronaţ Timişoara – Construire centru multifuncţional”, în cuantum de 5.729.005,05 lei (inclusiv TVA) din care valoarea totală eligibilă 5.692.734,07 lei și valoarea totală neeligibilă de 36.270,98 lei”.
· Se modifică art. 3 al Hotărârii Consiliului Local nr. 274/21.05.2019, cu modificările  ulterioare, după cum urmează: „Se aprobă contribuţia proprie în proiect a  Municipiului Timisoara, reprezentând achitarea tuturor cheltuielilor neeligibile ale proiectului cât şi contribuţia de 2% din valoarea eligibilă a proiectului in cuantum de: 150.125,67 lei, reprezentând cofinanţarea proiectului: „Regenerare fizică, economică şi socială a zonei urbane marginalizate din cartierul Ronaţ Timişoara - Construire centru multifuncţional“, cod SMIS 121017.

[bookmark: contentPanel3]Prin adresa ADR Vest nr. 18182/14.08.2019 s-au solicitat justificări privind creșterea valorii cheltuielilor eligibile față de etapele anterioare de evaluare și corelarea cheltuielilor eligibile și neeligibile din Lista de echipamente/lucrări/servicii cu cele din secțiunea buget-activități și cheltuieli din formularul cererii de finanțare, și cele din devizul general.

În baza celor solicitate în adresa menţionată și recalculării cheltuielilor eligibile și neeligibile din Lista de echipamente/lucrări/servicii a rezultat o valoarea a cheltuielilor neeligibile mai mare cu 5.332,41 lei, respectiv o valoare a contribuției Municipiului Timișoara la valoarea totală a proiectului mai mare cu 5.225,75 lei față de valorile aprobate anterior:
· valoarea totală a proiectului de 5.729.005,05 lei rămâne neschimbată;
· valoarea eligibilă a proiectului se reduce la 5.692.734,07  lei;
· valoarea neeligibilă a proiectului crește la 36.270,98 lei;
· valoarea contribuţiei în proiect a Municipiului Timişoara reprezentând achitarea tuturor cheltuielilor neeligibile ale proiectului cât şi contribuţia de 2% din valoarea eligibilă a proiectului va fi de 150.125,67  lei .

În proiectul de hotărâre au fost incluse toate cheltuielile pe care solicitantul trebuie să le asigure pentru implementarea activitatilor din cadrul cererii de finanţare, în condiţiile rambursării/decontării ulterioare a cheltuielilor eligibile din instrumente structurale.

Având în vedere prevederile legale expuse în prezentul raport, apreciem că proiectul de hotărâre privind privind modificarea Hotărârii Consiliului Local nr. 274/21.05.2019 de aprobarea cererii de finantare „Regenerare fizică, economică şi socială a zonei urbane marginalizate din cartierul Ronaţ Timişoara - Construire centru multifuncţional” si a cheltuielilor aferente,  cu modificarile ulterioare, îndeplineşte condiţiile pentru a fi supus dezbaterii şi aprobării plenului consiliului local. 

